เจาะแผนลับเครือข่ายนรก

เจาะแผนลับเครือข่ายนรก (;) เป็นซีรีส์ทางโทรทัศน์แนวสืบสวน-แอ็คชั่นของเกาหลีใต้ กำกับการแสดงโดย ยู อินซิก นำแสดงโดย อี ซึง-กี , แพ ซู-จี และ  ชิน ซองรก ออกอากาศทาง ช่องเอสบีเอส (SBS TV) เริ่มตอนแรกวันที่ 20 กันยายน ถึง 23 พฤศจิกายน พ.ศ.2562 จำนวน 16 ตอน และลงสตรีมมิงทางเน็ตฟลิกซ์ในเกาหลีใต้และต่างประเทศหลังจากการออกอากาศทางโทรทัศน์

โครงเรื่อง 
เรื่องราวเล่าเกี่ยวกับ ชากัลกอน (อี ซึง-กี) สตั๊นท์แมนมืออาชีพได้เข้ามาเกี่ยวข้องกับโศกนาฏกรรมเครื่องบินตกเนื่องจาก ชาฮุน (มุน วู-จิน) หลานชายกำพร้าของเขาโดยสารไปกับเครื่องบินลำนั้นด้วย ชาดัลกอนจึงเดินทางไปโมร็อกโกเพื่อร่วมงานศพของเหยื่อทุกคนในเหตุการณ์เครื่องบินตก และระหว่างที่ชาดัลกอนกำลังจะกลับจากงานศพของหลานชายก็ได้เจอกับชายคนนึงทำให้จำได้ว่ามีผู้โดยสารรอดชีวิตจากเหตุการณ์เครื่องบินตกจากวิดีโอที่หลานชายของบันทึกไว้และค่อยๆเริ่มสงสัยว่าเหตุการณ์เครื่องบินตกไม่ได้เกิดจากอุบัติเหตุ แต่ไม่ว่าจะเป็นหลักฐานอะไรที่เขาพบจะหายไปอย่างลึกลับ และชีวิตของเขาถูกจับตาอยู่ตลอดเมื่อตอนที่เขาพยายามพิสูจน์ให้คนอื่นเห็นว่าเครื่องบินตกไม่ใช่อุบัติเหตุ ในขณะที่สถานการณ์ซับซ้อนมากขึ้น ชาดัลกอนจำเป็นต้องร่วมมือกับโกแฮรี ( แพ ซู-จี ) เจ้าหน้าที่หน่วยสืบราชการลับแห่งชาติที่มุ่งมั่นในการเลื่อนตำแหน่ง ด้วยความมุ่งมั่นที่จะค้นหาความจริงเบื้องหลังอุบัติเหตุ ชากัลกอนและโกแฮรีลงมือสืบสวนที่พาพวกเขาค้นพบหลักฐานที่ถูกปิดบังเอาไว้

นักแสดง 
รายชื่อนักแสดง

 อี ซึง-กี  รับบท  ชาดัลกอน
 แพ ซู-จี   รับบท  โกแฮรี
 ชินซองรก  รับบท  กีแทอุง
 มูนจองฮี   รับบท  เจสสิก้า ลี
 อีคยองยอง  รับบท  เอ็ดเวิร์ด พัค
 มุนซองกึน  รับบท  ฮงซุนโจ
 คิมมินจง  รับบท  ยุนฮันกี
 จองมันชิก  รับบท มินแจชิก

การผลิต

การพัฒนา 
ซีรีส์เรื่องนี้เป็นการทำงานร่วมกันครั้งที่ 4 ระหว่างนักเขียนบทภาพยนตร์ จางยองชอลและจองคยองซุน และผู้กำกับยูอินซิก หลังจากเคยทำงานร่วมกันมาแล้ว 3 เรื่องได้แก่ ศึกแค้น ศึกสงครามชีวิต เมื่อปี ค.ศ.2010, กลยุทธ์มนุษย์เงินเดือน เมื่อปี ค.ศ.2012 และ ศึกรัก ศึกเงินตรา เมื่อปี ค.ศ.2013

การถ่ายทำ 
ซีรีส์เรื่องนี้ถ่ายทำตั้งแต่เดือนมิถุนายน ค.ศ.2018 และถ่ายทำในต่างประเทศที่เมืองแทนเจียร์และเมดินาในโมร็อกโก นอกจากนี้ บางฉากถ่ายทำในทะเลทรายและในโปรตุเกส

การออกอากาศ 
ซีรีส์มีกำหนดออกอากาศเดิมในปลายปี ค.ศ.2018 ถูกเลื่อนออกไปเป็นเดือนพฤษภาคม ค.ศ.2019 และจากนั้นอีกครั้งเนื่องจากปัญหาเกี่ยวกับตารางการถ่ายทำและข้อตกลงที่รอดำเนินการกับNetflix จึงได้ข้อสรุปการออกอากาศเป็นในเดือนกันยายน ค.ศ.2019

เพลงประกอบ

Part 1

Part 2

Part 3

Part 4

Part 5

Part 6

Part 7

Part 8

Part 9

การรับชม

รางวัลและการเสนอชื่อเข้าชิง

หมายเหตุ

อ้างอิง 

รายการโทรทัศน์ภาษาเกาหลี
ละครโทรทัศน์ช่องเอสบีเอส